
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 835 


2 Ιουλίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση της 16/2000 απόφασης του Διοικητικού Συμβου¬ 
λίου, περί τροποποίησης του Οργανισμού Εσωτερικής 

Υπηρεσίας της Δημοτικής Βιβλιοθήκης Πατρών . 1 

Καθορισμός αμοιβής μέλουςτου Διοικητικού Συμβουλίου 
(για πλήρη απασχόληση) της Δημοτικής Επιχείρησης 

Ύδρευσης και Αποχέτευσης Ρίου Ν. Αχαΐας . 2 

Σύσταση Νομικού Προσώπου με την επωνυμία Παιδικός 

Σταθμός Δήμου Αιγείρας του Νομού Αχαΐας. 3 

Τροποποίηση απόφασης της υπό ΚΑΦ Λιμένος και Ξηρός 
Μεσολογγίου παρεχόμενης εφάπαξ αποζημίωσης 

στους αποχωρούντες φορ/τές. 4 

Σύσταση Πολιτιστικού Αθλητικού Οργανισμού» στο Δήμο 

Αρακύνθου Ν. Αιτωλ/νίας . 5 

Σύσταση Νομικού Προσώπου Δημοσίου Δικαίου στο Δή¬ 
μο Πατρέων με την επωνυμία «Δημοτικοί Παιδικοί 

Σταθμοί του Δήμου Πατρέων Νομού Αχαΐας». 6 

Τροποποίηση ΟΕΥΔήμου Σούδας Ν.Χανίων. 7 

Τροποποίηση σύστασης Νομικού Προσώπου στο Δήμο Χα¬ 
νιών με την επωνυμία Σχολική Επιτροπή 7ου Λυκείου.. 8 
Τροποποίηση σύστασης Νομικού Προσώπου στο Δήμο 
Χανιών με την επωνυμία Σχολική Επιτροπή 9ου Γυμνα- 

σίου - Κλασσικού Λυκείου. 9 

Έγκριση Οργανισμού Εσωτερικής Υπηρεσίας του 

Κ.Α.Π.Η. Δήμου Αμαρυνθίων, Νομού Εύβοιας. 10 

Καθιέρωση Υπερωριακής εργασίας στους υπαλλήλους της 
Ν.Α. Χαλκιδικής που απασχολούνται με το πρόγραμμα 

καταπολέμησης του δάκου της ελιάς έτους 2001. 11 

Καθιέρωση υπερωριακής εργασίας κατά τις Κυριακές και 
εξαιρέσιμες ημέρες, εργασίας κατά τις νυχτερινές 
ώρες των εργάσιμων, Κυριακών και εξαιρέσιμων κατά 
το έτος 2001 για το προσωπικό της Νομαρχιακής Αυ¬ 
τοδιοίκησης Ν. Χαλκιδικής. 12 


ΑΠΟΦΑΣΕΙΣ 

Αριθ. 4350 (1) 

Έγκριση της 16/2000 απόφασης του Διοικητικού Συμβουλί¬ 
ου, περί τροποποίησης του Οργανισμού Εσωτερικής 
Υπηρεσίας της Δημοτικής Βιβλιοθήκης Πατρών 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 
Έχοντας υπόψη : 

1) Τις διατάξεις του άρθρου 12 του Ν. 1188/1981, όπως 


αντικαταστάθηκε με τις όμοιες του άρθρου 8 παρ. 5 του Ν. 
2307/1995, καθώς και τις διατάξεις του άρθρου 198 παρ. 3 
του Π.Δ. 410/1995. 

2) Την αριθμ. 16/6.10.2000 απόφαση του Διοικητικού Συμ¬ 
βουλίου της Δημοτικής Βιβλιοθήκης Πατρών, καθώς και την 
όμοια με αριθμό 851/13.11.2000 απόφαση του Δημοτικού 
Συμβουλίου, με την οποία εγκρίνει την τροποποίηση του Ορ¬ 
γανισμού Εσωτερικής Υπηρεσίας της Δημοτικής Βιβλιοθή¬ 
κης Πατρών. 

3) Την αριθμό. 17-1/4.12.2000 γνωμοδότηση του Υπηρε¬ 
σιακού Συμβουλίου Υπαλλήλων Ο.Τ.Α. Νομού Αχαΐας. 

Άρθρο Ιο 

Διάρθρωση Υπηρεσιών 

Οι Υπηρεσίες της Δημοτικής Βιβλιοθήκης Πατρών διαρ¬ 
θρώνονται σε επίπεδο Διεύθυνσης, η οποία συγκροτείται ως 
εξής: 

Α. Τμήμα Διοικητικών και Οικονομικών Υπηρεσιών. 

Β. Τμήμα Επιλογής και Βιβλιοθηκονομικής επεξεργασίας 
υλικού. 

Άρθρο 2ο 
Αρμοδιότητες 

Ο Διευθυντής πρόί'σταται όλωντων υπηρεσιώντης Δημοτι¬ 
κής Βιβλιοθήκης και έχει την εποπτεία και τον έλεγχο της λει¬ 
τουργίας των Τμημάτων και των Παραρτημάτων της Βιβλιο¬ 
θήκης. Συντάσσει εκθέσεις σχετικά με την κίνηση της Κεντρι¬ 
κής Βιβλιοθήκης και των Παραρτημάτων. Συντάσσει 
προγράμματα για παιδιά και ενήλικες με σκοπό την προβολή 
της Βιβλιοθήκης και τη δημιουργία πλατύτερου αναγνωστι¬ 
κού κοινού καιεισηγείταιτη δημιουργία νέων Παραρτημάτων 
και τη συγκρότησή τους (τμήματα παιδικά ή/και ενηλίκων) 
ανάλογα με τις ανάγκες των δημοτών. Συμμετέχει στις συνε¬ 
δριάσεις του Δ.Σ. άνευ ψήφου και εισηγείται τα προς συζή¬ 
τηση θέματα, μεριμνά για την κατάρτιση των προσκλήσεων, 
για την έγκαιρη επίδοση αυτών στα μέλη του. Εκτελείτις απο¬ 
φάσεις του Δ.Σ. και υπογράφει όλα τα υπηρεσιακού χαρα¬ 
κτήρα έγγραφα. Προβαίνει στις μετακινήσεις των υπαλλή¬ 
λων, μετά από σύμφωνη γνώμη του Δ.Σ. και χορηγεί στους 
υπαλλήλους κανονικές και αναρρωτικές άδειες. Η ενημέρω¬ 
ση των αναγνωστών για τον τρόπο λειτουργίας των συστη¬ 
μάτων της Βιβλιοθήκης μπορεί να ανατίθεται από τον Διευ¬ 
θυντή εκ περιτροπής σε όσους υπαλλήλους έχουν τη δυνα¬ 
τότητα να την παράσχουν. 

Τέλος, οι αρμοδιότητες της Διεύθυνσης ανάγονται στα πα¬ 
ρακάτω θέματα, τα οποία κατανέμονται μεταξύ των Τμημά¬ 
των ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α.- ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

I. Στην αρμοδιότητα των Διοικητικών Υπηρεσιών : 

- Η τήρηση Γενικού Πρωτοκόλλου εισερχομένων και εξερ- 
χομένων εγγράφων. 

- Η διεκπεραίωση της όλης αλληλογραφίας της Υπηρεσίας. 

- Η παρακολούθηση της εκτέλεσης των καθηκόντων των 
κλητήρων, των θυρωρών και του προσωπικού καθαριότητας. 

- Η τήρηση των ατομικών φακέλων των υπαλλήλων και ο 
χειρισμός όλων των θεμάτων υπηρεσιακής κατάστασης του 
προσωπικού. 

- Η μέριμνα για την τήρηση των πρακτικών του Διοικητικού 
Συμβουλίου. 

- Η μέριμνα για τη βεβαίωση του γνήσιου της υπογραφής 
του προσωπικού και της ακρίβειας αντιγράφων ή φωτοτυ¬ 
πιών ύστερα από αντιπαραβολή με το επιδεικνυόμενο σχετι¬ 
κό πρωτότυπο. 

- Η μέριμνα για την παραλαβή των ΦΕΚ. 

- Η φροντίδα για την ενημέρωση και εκπαίδευση του προ¬ 
σωπικού εντός και εκτός Δήμου, η διοργάνωση σεμιναρίων 
και φροντίδα για αποστολή υπαλλήλων για μετεκπαίδευση. 

- Η διατήρηση ιδιαίτερου τομέα για εξυπηρέτηση ατόμων 
με ειδικές ανάγκες. 

- Η φροντίδα για την προβολή της Βιβλιοθήκης και τη δημι¬ 
ουργία πλατύτερου αναγνωστικού κοινού. 

- Η ευθύνη της λειτουργίας του αναγνωστηρίου. Η τακτο¬ 
ποίηση των βιβλίων γίνεται από όλους τους υπαλλήλους της 
Βιβλιοθήκης ανεξαρτήτως κλάδου και σύνθεσης ανά Τμήμα. 

II. Στην αρμοδιότητα των Οικονομικών Υπηρεσιών : 

- Η τήρηση λογιστικών βιβλίων, που προβλέπονται από τις 
ισχύουσες διατάξεις. 

- Η διαχείριση κάθε δαπάνης, καθώς και η εκκαθάριση απο¬ 
δοχών και γενικά αποζημιώσεων προσωπικού. 

- Η μέριμνα για την καταβολή δαπάνης και είσπραξη εσό¬ 
δων. 

- Η μέριμνα για την απόδοση των πάσης φύσεως κρατήσε¬ 
ων και ασφαλιστικών εισφορών των υπαλλήλων. 

- Η μέριμνα για την κατάρτιση και τροποποίηση του προϋ¬ 
πολογισμού της Υπηρεσίας, καθώς και την κατάρτιση απο¬ 
λογισμού. 

- Η μέριμνα για τη διαχείριση του υλικού της Υπηρεσίας. 

- Η μέριμνα για την προμήθεια κάθε μηχανήματος, υλικού 
εφοδίου ή άλλου περιουσιακού στοιχείου, σύμφωνα με την 
ισχύουσα νομοθεσία. 

- Η μέριμνα γιατην εκτέλεση εργασιών (τυπογραφικών, επι¬ 
σκευής και συντήρησης κτιρίων, εγκαταστάσεων και μηχα¬ 
νημάτων κ.λ.π.). 

- Η μέριμνα για την εκποίηση κάθε περιουσιακού στοιχείου. 

- Η μέριμνα διαχείρισης υλικού της Υπηρεσίας. 

- Η τήρηση του βιβλίου εισαγωγής εντύπων (βιβλίων, πε¬ 
ριοδικών κ.λ.π. 

- Η τήρηση Αρχείου της Υπηρεσίας. 

- Η τήρηση της Ταμειακής Διαχείρισης. 

- Η τήρηση του Λογιστικού διπλογραφικού συστήματος. 

Β.- ΤΜΗΜΑ ΕΠΙΛΟΓΗΣ ΚΑΙ ΒΙΒΛΙΟΘΗΚΟΝΟΜΙΚΗΣ ΕΠΕ¬ 
ΞΕΡΓΑΣΙΑΣ ΥΛΙΚΟΥ 

Αρμοδιότητες: 

- Παρακολουθεί τις νέες εκδόσεις και τις ανάγκες του ανα¬ 
γνωστικού κοινού και μεριμνά για τον εμπλουτισμό των συλ¬ 
λογών με πάσης φύσεως υλικό, βιβλία, εφημερίδες, εφημε¬ 
ρίδες Κυβερνήσεως, εφημερίδες Ε.Ε., περιοδικά, αφίσες, 
χάρτες, υλικό σε ηλεκτρονική μορφή (Οϋ-ΒΟΜ) διαφάνειες, 
δίσκους, κασέτες, μικροφίλμς είτε με αγορές είτε με ανταλ¬ 


λαγές πολλαπλών με άλλες βιβλιοθήκες, είτε με δωρεές. 
Φροντίζει για τη δημιουργία συλλογής Αχαιών λογοτεχνών, 
καθώς και τη συγκέντρωση βιβλίων που έχουν εκδοθείτόσο 
στην Ελλάδα, όσο και στο εξωτερικό, με θέμα την Πάτρα και 
την Αχάία. 

- Ταξινομεί και ευρετηριάζει το πάσης φύσεως υλικό και 
φροντίζει για την εισαγωγή των δεδομένων στο λογισμικό 
της Βιβλιοθήκης, σύμφωνα με τους σύγχρονους βιβλιοθηκο- 
νομικούς κανόνες. 

- Καλύπτει τις ανάγκες μηχανοργάνωσης της Βιβλιοθήκης, 
συντήρησης και επέκτασης του δικτύου. 

- Φροντίζει για την κατάρτιση βιβλιογραφιών, συντάσσει 
καταστάσεις αναδρομικής βιβλιογραφίας. 

- Παρακολουθεί τις συνδρομές της Βιβλιοθήκης σε εφημε¬ 
ρίδες, περιοδικά και εισηγείται την αγορά νέων τίτλων, επι¬ 
μελείται την ενημέρωση των καταλόγων, τη βιβλιοδέτηση 
των νέων τόμων και τη διενέργεια της σχετικής αλληλογρα¬ 
φίας. 

- Παρακολουθεί και ενημερώνεται για τις εξελίξεις της σύγ¬ 
χρονης ηλεκτρονικής τεχνολογίας και εφαρμόζει ιδέες και 
προτάσεις για την ανάπτυξη νέων υπηρεσιών καθώς και την 
αποτελεσματικότερη εξυπηρέτηση του δημότη με τη χρήση 
κάθε συναφούς και πρόσφορου μέσου (διαδίκτυο, βάσεις δε¬ 
δομένων, οπτικοί δίσκοι). 

- Φροντίζει για την ανάπτυξη συστήματος δια δανεισμού 
μεταξύ ομοειδών βιβλιοθηκών. 

- Συντάσσει και παρακολουθεί το αρχείο μελών του δανει¬ 
στικού τμήματος. 

- Συντάσσει στατιστικά δελτία για την κίνηση του υλικού. 

Άρθρο 3ο 

Θέσεις - Κλάδοι και Ειδικότητες 

ΜΟΝΙΜΟ ΠΡΟΣΩΠΙΚΟ 

Αριθμός θέσεων κατά κλάδους 

1. Κλάδος (ΠΕ) Πανεπιστημιακής εκπαίδευσης 
Κλάδος ΠΕΙ Διοικητικός : μία (1) θέση. 

Κλάδος ΠΕ3 Εφόρων Βιβλιοθηκών : μία (1) θέση. 

2. Κλάδος (ΤΕ) Τεχνολογικής εκπαίδευσης 
Κλάδος ΤΕ1 Βιβλιοθηκονόμων: τρεις (3) θέσεις. 

Κλάδος ΤΕ 19 Πληροφορικής : μία (1) θέση. 

3. Κλάδος (ΔΕ) Δευτεροβάθμιας εκπαίδευσης 
Κλάδος ΔΕΙ Διοικητικού : έξι (6) θέσεις. 

Κλάδος ΔΕ38 Χειριστές Η/Υ: δύο (2) θέσεις. 

4. Κλάδος (ΥΕ) Υποχρεωτικής εκπαίδευσης 

Κλάδος ΥΕ1 Κλητήρες-Θυρωροί-Γενικών Καθηκόντων : 
δύο (2) θέσεις 

Κλάδος ΥΕ16 Προσωπικό Καθαριότητας : μία (1) θέση. 

Άρθρο 4ο 

Προϊστάμενοι Οργανικών Μονάδων 

1) Της Διεύθυνσης της Δημοτικής Βιβλιοθήκης προΐσταται 
υπάλληλος ΠΕΙ και εν ελλείψει αυτού (απόντος ή κωλυομέ- 
νου) θα αναπληρούται από υπάλληλο ΠΕ2. 

2) ΤωνΤμημάτων: α) Διοικητικών/ΟικονομικώνΥπηρεσιών 
προΐστανται υπάλληλοι ΔΕΙ και β) Επιλογής και Βιβλιοθηκο- 
νομικής Επεξεργασίας Υλικού προΐστανται υπάλληλοι ΠΕ2 ή 
ΤΕ1. 

Άρθρο 5ο 

Μεταβατικές διατάξεις 

Μετά τη δημοσίευση του παρόντος, με απόφαση του αρ¬ 
μοδίου προς διορισμό οργάνου, οι μόνιμοι υπάλληλοιτης Δη¬ 
μοτικής Βιβλιοθήκης Πατρών θα καταταγούν σε θέσεις αντί¬ 
στοιχες κατά κλάδους που προβλέπονται στα άρθρα 3 και 4 
του παρόντος. 

Εσωτερικός Κανονισμός Λειτουργίας της Βιβλιοθήκης 

Ο τρόπος λειτουργίας κάθε υπηρεσιακής μονάδας της Δη¬ 
μοτικής Βιβλιοθήκης στις ιδιαίτερες λεπτομέρειες, καθώς 
και κάθε άλλη λεπτομέρεια, εκτός από αυτές που ορίζονται 
με Νόμο, καθορίζονται με Εσωτερικό Κανονισμό Λειτουρ¬ 
γίας, που συντάσσεται από τον Διευθυντή της Δημοτικής Βι¬ 
βλιοθήκης και εγκρίνεται από το Διοικητικό Συμβούλιο της 
Δημοτικής Βιβλιοθήκης, επιψηφίζεται δε από το Δημοτικό 
Συμβούλιο Πατρέων. 

Η ισχύς του παραπάνω Οργανισμού αρχίζει από τη δημο¬ 
σίευσή του στην Εφημερίδα της Κυβερνήσεως, οπότε παύει 
να ισχύει ο παλαιός Οργανισμός. 

Από την απόφαση αυτή δημιουργείται δαπάνη σε βάρος 
του προϋπολογισμού της Δημοτικής Βιβλιοθήκης, το ύψος 
της οποίας δεν μπορεί να υπολογιστεί και θα βαρύνει ετη- 
σίως τους οικείους Κ.Α. των εκάστοτε προϋπολογισμών της 
Δημοτικής Βιβλιοθήκης Πατρών. 

Η απόφαση αυτή να δημοσιευτεί στην Εφημερίδα της Κυ¬ 
βερνήσεως. 

Πάτρα, 14 Ιουνίου 2001 
Ο Γενικός Γραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-♦- 

Αριθ. 8517 (2) 

Καθορισμός αμοιβής μέλους του Διοικητικού Συμβουλίου 
(για πλήρη απασχόληση) της Δημοτικής Επιχείρησης 
Ύδρευσης και Αποχέτευσης Ρίου Ν. Αχάίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη : 

Ι.-Τις διατάξεις του άρθ. 3 παρ. 7 του Ν. 1069/1980 «περί 
κινήτρων για την ίδρυση επιχειρήσεων ύδρευσης και αποχέ¬ 
τευσης», όπως αυτές αντικαταστάθηκαν με τις όμοιες του 
άρθρου 8παρ. 9του Ν. 2839/2000 (ΦΕΚ 196/τ. Α/2000) «ρυθ¬ 
μίσεις θεμάτωντου Υπουργείου Εσωτερικών, Δημόσιας Διοί¬ 
κησης και Αποκέντρωσης και άλλες διατάξεις». 

2. -Τηναριθμ. 19/2001 απόφαση του Διοικητικού Συμβουλί¬ 
ου της Δημοτικής Επιχείρησης Ύδρευσης και Αποχέτευσης 
Ρίου. 

3. - Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολο¬ 
γισμού, αλλά δαπάνη σε βάρος του προϋπολογισμού της 
Δ.Ε.Υ.Α. Ρίου, το ποσό της οποίας δεν μπορεί να εκτιμηθεί, 
αποφασίζουμε: 

Καθορίζουμε την αποζημίωση μέλουςτου Διοικητικού Συμ¬ 
βουλίου της Δ.Ε.Υ.Α. Ρίου, για την πλήρη απασχόληση του 
στην επιχείρηση το ποσό των 340.000 δρχ. μηνιαίως, με αρ¬ 
μοδιότητα τον συντονισμό, την παρακολούθηση, τον έλεγχο 
και την εποπτείατων οικονομικών δραστηριοτήτων, την κίνη¬ 
ση των λογαριασμών, το πρόγραμμα δειγματοληψίας του νε¬ 
ρού, την οργάνωση των συνεργείων για την αντικατάσταση 
των βλαβών. 

Η προκαλούμενη δαπάνη, η οποία δεν μπορεί να καθορι¬ 
στεί, δεν βαρύνει τον κρατικό προϋπολογισμό, αλλά τον οι¬ 
κείο προϋπολογισμό της Δ.Ε.Υ.Α. Ρίου. 

Η ισχύς της παρούσας αρχίζει από την δημοσίευσή της στο 
οικείο Φ.Ε.Κ. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Πάτρα, 13 Ιουνίου 2001 
Ο Γ ενικός Γ ραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 


Αριθ. 8750 (3) 

Σύσταση Νομικού Προσώπου με την επωνυμία Παιδικός 
Σταθμός Δήμου Αιγείρας του Νομού Αχάίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 198 - 199 - 200 παρ. 1, 3 και 4 
και 203 του ΠΔ 410/95. 

2. Τηναρίθμ. 49/2001 απόφαση του Δημοτικού Συμβουλίου 
Δ. Αιγείρας Νομού μας με την οποία αποφασίζεται η σύστα¬ 
ση ιδίου Νομικού Προσώπου με την επωνυμία Παιδικός Σταθ¬ 
μός Δήμου Αιγείρας. 

3. Την αρίθμ. 241/98 απόφασή μας περί εξουσιοδότησης 
υπογραφών, που δημοσιεύθηκε στο ΦΕΚ 239 / Τβ' 1-9-98, 
αποφασίζουμε: 

Συνιστούμε στο Δήμο Αιγείρας του Ν. Αχαίας Νομικό Πρό¬ 
σωπο με την επωνυμία Δημοτικός Παιδικός Σταθμός Αιγεί- 
ρας του Δήμου Αιγείρας. 

Σκοπός του Νομικού Προσώπου είναι η φιλοξενία, μόρφω¬ 
ση διαπαιδαγώγηση των φιλοξενουμένων παιδιών των εργα¬ 
ζομένων γονέων και η παροχή οποιοσδήποτε άλλης εξυπη¬ 
ρέτησης των πιο πάνω παίδων. 

Έδρα ο πιο πάνω Παιδικός Σταθμός έχει έδρα, την έδρα 
του Δήμου Αιγείρας. 

Περιουσία του Νομικού Προσώπου είναι η κινητή και ακί¬ 
νητη περιουσία του σταθμού καθώς και κάθε άλλο περιου¬ 
σιακό στοιχείο κινητό ή ακίνητο που τυχόν αποκτηθεί ή πα- 
ραχωρηθεί στο σταθμό. 

Πόροι του νομικού προσώπου είναι: α) η επιχορήγηση που 
προβλέπει η παρ. 6 του άρθρου 12 του Ν. 2880/2001. 

β) οποιαδήποτε άλλη επιχορήγηση ή παροχές από οποια¬ 
δήποτε άλλο φορέα. 

γ) κάθε είδους δωρεές, κληρονομιές και κληροδοσίες, κα¬ 
θώς και οι πρόσοδοι της περιουσίας του σταθμού. 

Το Νομικό Πρόσωπο διοικείται από πενταμελές (5) μελές 
Διοικητικό Συμβούλιο που τα μέλη του ορίζονται μαζί με τους 
αναπληρωτές τους από το Δημοτικό Συμβούλιο και αποτε- 
λείται από: α) το Δήμαρχο ή άλλον Δημοτικό Σύμβουλο που 
ορίζεται από αυτό ως πρόεδρος, β) τον εκάστοτε Διευθυντή 
του Παιδικού Σταθμού, γ) τον εκάστοτε εκπρόσωπο γονέων 
και κηδεμόνων του παιδικού σταθμού με τον αναπληρωτή 
του, δ) από έναν Δημοτικό Σύμβουλο μετοναναπληρωτήτου, 
ε) από ένα Δημότη με τον αναπληρωτή του. 

Η θητεία των μελών του Διοικητικού Συμβουλίου του Νομι¬ 
κού Προσώπου ορίζεται με την απόφαση του Δημοτικού Συμ¬ 
βουλίου και λήγει πάντοτε με την εγκατάσταση του νέου Δι¬ 
οικητικού Συμβουλίου. 

Από την δημοσίευση της παρούσας στην Εφημερίδα της 
Κυβερνήσεως προκαλείται δαπάνη τόσο σε βάρος του Κρα¬ 
τικού προϋπολογισμού όσο και σε βάρος του εκάστοτε προ¬ 
ϋπολογισμού του Δήμου Αιγείραςτο ύψος της οποίας δεν δύ- 
ναται να καθοριστεί επακριβώς. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Πάτρα, 14 Ιουνίου 2001 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 10751 _ (4) 

Τροποποίηση απόφασης της υπό ΚΑΦΛιμένος καιΞηράς Με¬ 
σολογγίου παρεχόμενης εφάπαξ αποζημίωσης στους 
αποχωρούντες φορ/τές 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του Ν.Δ 1254/49 «Περί τρο- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ποποιήσεως - συμπληρώσεως ενίων διατάξεων των περί 
φορτ/σεων Νόμων», σε συνδυασμό με τις διατάξεις του Ν. 
3239/95. 

2. Τις διατάξεις του Ν.3200/55 και του Ν.Δ.532/70. 

3. Τις διατάξεις του Β.Δ. 179/70 και 711/70 «Περί μεταβιβά- 
σεως αρμοδιοτήτων στους Νομάρχες και επιθεωρητάς ερ¬ 
γασίας επί θεμάτων Υπουργείου Εργασίας». 

4. Τις διατάξεις του Π.Δ. 369/89 «Οργάνωση των υπηρε¬ 
σιών εργασίας επί θεμάτων εργασίας των Νομαρχιών». 

5. Τις διατάξεις των Νόμων 2218/94 «Ίδρυση Ν.Α - τροπο¬ 
ποίηση διατάξεωνγιατηνπρωτοβάθμιααυτοδιοίκηση καιτην 
Περιφέρεια, Ν. 2240/95 «Συμπλήρωση διατάξεων για την Νο¬ 
μαρχιακή Αυτοδιοίκηση και άλλες διατάξεις», Ν. 2307/95 
«Προσαρμογή νομοθεσίας, αρμοδιότητας ΥΠ. ΕΣ στις διατά¬ 
ξεις για την Ν ,Α και άλλες διατάξεις». 

6. Τοαριθ. 19776/15-9-95 έγγραφο του Υπ. Εργασίας «Σχε¬ 
τικά με το ανώτατο όριο εφάπαξ βοηθήματος του Ν. 103/75». 

7. Το αριθ. 10968/30-4-2001 έγγραφο του Υπ. Εργασίας με 
το οποίο συμφωνεί για την αναπροσαρμογή σε ποσοστό 7% 
της εφάπαξ αποζημίωσης των φορτ/των (Κ.Α.Φ) Λιμένας και 
Ξηράς Μεσολογγίου. 

8. Το αριθ. 30/29-5-2001 πρακτικό της Δ. Ετου Κ.Α.Φ Λιμέ¬ 
νας και Ξηράς Μεσολογγίου περί τροποποίησης του άρθρου 
18 παρ. 2 του εγκεκριμένου κανονισμού ΚΑΦ Κ.Α.Φ) Λιμένας 
και Ξηράς Μεσολογγίου. 

9. Την αριθ. 241/18-8-98 (ΦΕΚ 939/Β/98) απόφαση του 
Γ.Γ.Π Δυτικής Ελλάδας «μεταβίβαση εξουσίας προς υπο¬ 
γραφή», αποφασίζουμε: 

Τροποποιούμε το άρθρου 18 παρ. 2 του ισχύοντος κανονι¬ 
σμού του ΚΑΦ Κ.Α.Φ.) Λιμένας και Ξηράς Μεσολογγίου, και 
καθορίζουμε το ποσό της εφάπαξ αποζημίωσης ως ακολού¬ 
θως: 

1. Το κατά το ανωτέρω στους δικαιούχους ποσό εφάπαξ 
αποζημίωσης, ορίζεται με τις παρακάτω προϋποθέσεις, και 
ανάλογα των ετών συμμετοχής του εργάτη στο ΚΑΦ, και με 
ομαλές συνθήκες σ’ αυτό: 

α) Για τους έχοντες ΙΟετή συμμετοχή στο ΚΑΦ, ένα εκα¬ 
τομμύριο τετρακόσιες ογδόντα μία χιλιάδες επτακόσιες 
ογδόντα μία (1.481.781) δρχ. 

β) Από το ενδέκατο (11ο) μέχρι το εικοστό (20ο) έτος δια¬ 
κόσιες τέσσερις χιλιάδες πεντακόσιες σαράντα μία (204.541) 
δρχ. 

γ) Από το εικοστό πρώτο (21ο) μέχρι το τριακοστό (30ο) 
έτος διακόσιες τριάντα μία χιλιάδες οκτακόσιες έντεκα 
(231.811) δρχ. 

δ) Από το τριακοστό πρώτο (31ο) και άνω για κάθε χρόνο 
συμμετοχής δρχ. εκατόν ογδόντα τέσσερις χιλιάδες διακό¬ 
σιες εβδομήντα τέσσερις (184.274) δρχ. 

ε) Το ανωτέρω όριο της εφάπαξ αποζημίωσης δεν μπορεί 
σε καμία περίπτωση συνολικά να υπερβεί το ποσό των έξι 
εκατομμυρίων επτακοσίων εξήντα έξι χιλιάδων εξακοσίων 
εβδομήντα μίας (6.766.671) δρχ. 

στ) Κλάσμα χρόνου πάνω από έξι (6) μήνες, θεωρείται πλή¬ 
ρες και υπολογίζεται μόνο για την κατά τα ανωτέρω προσαύ- 
ξηση, όχι όμως και την εδραίωση δικαιώματος λήψης παρο¬ 
χής. 

2. Από τις διατάξεις της απόφασης αυτής, δεν προκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της Κυ- 
βερνήσεως. 

Μεσολόγγι, 14 Ιουνίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 


Αριθ. 10235 (5) 

Σύσταση Πολιτιστικού Αθλητικού Οργανισμού» στο Δήμο 
Αρακύνθου Ν. Αιτωλ/νίας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη : 

1. - Τις διατάξεις του αρθ. 203 του Δ.Κ.Κ. (Π.Δ. 410/95). 

2. -Την αριθ. 33/2001 απόφαση του Δημοτικού Συμβουλίου 
Αρακύνθου, που αφορά την σύσταση ίδιου Νομικού Προσώ¬ 
που, με την επωνυμία «ΠΟΛΙΤΙΣΤΙΚΟΣ - ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΑΡΑΚΎΝΘΟΥ». 

3. -Την αριθ. 241/18-8-1998 (ΦΕΚ939/1-9-98) απόφαση του 
Γεν. Γραμ. Περιφέρειας Δυτικής Ελλάδος, αποφασίζουμε: 

1. - Συνιστούμε Νομικό Πρόσωπο με την επωνυμία «ΠΟΛΙ¬ 
ΤΙΣΤΙΚΟΣ - ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΑΡΑΚΥΝ- 
ΘΟΥ», με έδρα τον Δήμο Αρακύνθου (Δ.Δ. Παπαδατών). 

2. - Οι Σκοποί του Πολιτιστικού - Αθλητικού Οργανισμού του 
Δήμου Αρακύνθου. 

Α.- Ως προς τον Πολιτισμό 

Η δημιουργία, η ανάπτυξη και η προώθηση κάθε μορφής 
πνευματικής, πολιτιστικής δραστηριότητας που στοχεύει 
στην πνευματική και ψυχική αγωγή των δημοτών. 

Η ενεργοποίηση των δημοτών για την όσο το δυνατόν με¬ 
γαλύτερη συμμετοχή τους σε πολιτιστικές, καλλιτεχνικές 
κ.λ.π. εκδηλώσεις. 

Η διάδοση και προώθηση των εικαστικών τεχνών, χορού, 
θεάτρου, μουσικής, λογοτεχνίας, κινηματογράφου και πολι¬ 
τιστικών εκδηλώσεων. 

Η διαφύλαξη και διάδοση της πολιτιστικής κληρονομιάς 
της περιοχής. 

Η ανάπτυξη και προώθηση της συνεργασίας με άλλους φο¬ 
ρείς (π.χ. Τ.Α., σύλλογοι, άλλα νομικά πρόσωπα) σε πολιτιστι¬ 
κά και κοινωνικά θέματα καθώς και η συμμετοχή ή η συνδιορ- 
γάνωση πολιτιστικών εκδηλώσεων με φορείς άλλων περιοχών. 

Η ανάπτυξη ερασιτεχνικής δημιουργίας των κατοίκων. 

Η διεκδίκηση επιδοτούμενων προγραμμάτων μέσω του 
Υπουργείου Πολιτισμού καθώς και από οποιαδήποτε άλλον 
φορέα. 

Β.- Ως προς τον Αθλητισμό 

Η δημιουργία, οργάνωση, συντήρηση, λειτουργία και δια¬ 
χείριση αθλητικών εγκαταστάσεων, γυμναστηρίων, χώρων 
αθλοπαιδιών και γυμναστικής, για την άθληση των δημοτών 
και ιδιαίτερα των νέων. 

Η καλλιέργεια και ανάπτυξη του μαζικού - λαϊκού αθλητι¬ 
σμού με την αξιοποίηση των προγραμμάτων μαζικού αθλητι¬ 
σμού, την πρόσληψη κατάλληλου ειδικευμένου προσωπικού 
(π.χ. γυμναστές, προπονητές) για την καλλιέργεια των σω¬ 
ματικών και πνευματικών ικανοτήτων των δημοτών. 

Η διοργάνωση αθλητικών εκδηλώσεων, επιμορφωτικών 
σεμιναρίων, διαλέξεων και η συμμετοχή σε εκδηλώσεις που 
οργανώνουν άλλοι αθλητικοί φορείς. 

Η συνεργασία με τους αθλητικούς συλλόγους και λοιπούς 
μαζικούς φορείς της περιοχής, τις συνομοσπονδίες, ομο¬ 
σπονδίες, την ΓΓΑ, το Υπουργείο Πολιτισμού και κάθε άλλο 
αρμόδιο φορέα για την επίτευξη των σκοπών του. 

Η επιβοήθηση κάθε ατομικής προσπάθειας για πρωταθλη¬ 
τισμό. 

Η συνεργασία με τους συλλόγους καθηγητών, δασκάλων, 
ιδιαίτερα με τους καθηγητές Φυσικής Αγωγής και τους συλ¬ 
λόγους γονέωντωνσχολείωντου Δήμου για την ανάπτυξη φί¬ 
λαθλου πνεύματος μεταξύ των μαθητών - μαθητριών και την 
επιβοήθηση ανάπτυξης του αθλητισμού μεταξύ αυτών. 

Η έκδοση σχετικών εντύπων και η καλλιέργεια δημοσίων 
σχέσεων για την προώθηση των σκοπών του Νομικού Προ¬ 
σώπου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

3. - Πόροι του Νομικού Προσώπου είναι: 

α) Η Ετήσια επιχορήγηση του Δήμου Αρακύνθου. 

β) Οι Επιχορηγήσεις και κάθε άλλη παροχή από Κρατικούς 
Φορείς. 

γ) Οι χορηγίες από φυσικά η Νομικά Πρόσωπα Δημοσίου 
και Ιδιωτικού Δικαίου. 

δ ) Οι κάθε μορφής, εισφορές, δωρεές, κληρονομιές και 
κληροδοτήσεις 

ε) Οι Εισπράξεις από το αντίτιμο πραγμάτων η υπηρεσιών 
που θα παρέχει το Νομικό Πρόσωπο. 

στ) Πρόσοδοι από την ιδία περιουσία του Νομικού Προσώ¬ 
που. 

ζ) Κάθε άλλη νόμιμη πρόσοδος 

4. - Περιουσία του Νομικού Προσώπου είναι: 

Οι χώροι που θα παραχωρήσει ο Δήμος για τη δημιουργία 
και ανάπτυξη των εγκαταστάσεων του με απόφαση του Δη¬ 
μοτικού Συμβουλίου. 

Τα οικοδομήματα, οι μηχανικές εγκαταστάσεις και όλο το 
άλλο υλικό που θα χρησιμοποιείται για τις δραστηριότητες 
καιτη λειτουργία του Νομικού Προσώπου. 

Κάθε άλλος χώρος η εγκατάσταση που θα παραχωρείται 
στο Νομικό Πρόσωπο από το Δήμο, το Κράτος η άλλο Φορέα. 

5. -Διοίκηση-Εκπροσώπηση-θητεία του Νομικού Προσώπου: 

Α) Το Νομικό Πρόσωπο διοικείται από το Διοικητικό Συμ¬ 
βούλιο που αποτελείται από 7 μέλη, τα οποία μαζί με τους 
αναπληρωτές τους ορίζονται από το Δημοτικό Συμβούλιο. 
Πρόεδρος του Διοικητικού Συμβουλίου είναι ο Δήμαρχος η 
άλλο μέλος αιρετό η μη, που ορίζεται από αυτούς. Μέλη του 
Διοικητικού Συμβουλίου είναι 3 (τρεις) Δημοτικοί Σύμβουλοι 
και 3 (τρεις) Δημότες η κάτοικοι του Δήμου που έχουν ανά¬ 
λογη επαγγελματική η κοινωνική δράση η ειδικές γνώσεις 
του σκοπού του Νομικού Προσώπου. 

Β) Το Νομικό Πρόσωπο εκπροσωπείται ενώπιον των δικα¬ 
στηρίων και κάθε άλλης αρχής από τον Πρόεδρο και σε περί¬ 
πτωση απουσίας η κωλύματος από τον Αντιπρόεδρο του Δ.Σ. 

Γ) Η θητεία των μελών του Διοικητικού Συμβουλίου είναι 
διετής και ακολουθεί τις διετίες της Δημοτικής Περιόδου 
(Πρώτη και Δεύτερη διετία). 

6. - Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, παρά μό¬ 
νο σε βάρος του Προϋπολογισμού του Δήμου Αρακύνθου, το 
ύψος του οποίου δεν μπορεί σήμερα να υπολογισθεί. 

Η απόφαση αυτή να δημοσιευτεί στην Εφημερίδα της Κυ- 
βερνήσεως. 

Μεσολόγγι, 14 Ιουνίου 2001 
Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΠΑΝ. ΣΚΟΥΡΑΣ 

-♦- 

Αριθ.9149 (6) 

Σύσταση Νομικού Προσώπου Δημοσίου Δικαίου στο Δήμο 
Πατρέων με την επωνυμία «Δημοτικοί Παιδικοί Σταθμοί 
του Δήμου Πατρέων Νομού Αχάίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 12 του Ν. 2880/01, 198, 199, 
200, 201 και 203του Π.Δ. 410/95 και 9του Ν. 2503/97. 

2. Τις αριθμ. 5655,5656,5657,5658,5659,5660,5661,5662, 
5663, 5664 και 5665/3.4.2001 αποφάσεις μας, με τις οποίες 
συστήθηκαν οι Α', Β' Γ Δ', Ε', ΣΤ', Ζ', Η', Θ' Παιδικοί Σταθμοί, 
Παιδικός Σταθμός Προσφυγικού Συνοικισμού Πατρών και 
Παιδικός Σταθμός Ζαρουχλεϊκων, οι οποίες δημοσιεύτηκαν 
στο ΦΕΚ 487/τ.Β 727.04.2001. 


3. Την αριθμ. 3 66/2001 απόφαση του Δημοτικού Συμβου¬ 
λίου του Δήμου Πατρέων, με την οποία εγκρίνει την σύσταση 
στο Δήμο Πατρέων ίδιο νομικό πρόσωπο με την επωνυμία 
«Παιδικοί Σταθμοί Δήμου Πατρέων». 

4. Την αριθμ. 1204/24.02.1999 (ΦΕΚ 266/Β/98) εξουσιοδο- 
τική απόφαση του Γ ενικού Γ ραμματέα Περιφέρειας, με την 
οποία η αρμοδιότητα αυτή μεταβιβάστηκε στο Γενικό Διευ¬ 
θυντή Περιφέρειας, καθώς και το δικαίωμα να υπογράφουν 
«Με εντολή Γ.Γ. Περιφέρειας», αποφασίζουμε: 

1. Συστήνουμε στο Δήμο Πατρέων του νομού Αχάίας Νομι¬ 
κό πρόσωπο με την επωνυμία « Δημοτικοί Παιδικοί Σταθμοί 
του Δήμου Πατρέων». 

2. Σκοπός του Νομικού Προσώπου είναι η φιλοξενία, μόρ¬ 
φωση, διαπαιδαγώγηση των φιλοξενουμένων παιδιών των 
εργαζομένων γονέων και η παροχή οποιοσδήποτε άλλης 
εξυπηρέτησης των πιο πάνω παιδιών. 

3. Έδρα: Το πιο πάνω Ν.Π.Δ.Δ. έχει έδρα την πόλη των Πα¬ 
τρών. 

4. Περιουσία του Νομικού Προσώπου είναι η κινητή και ακί¬ 
νητη περιουσία των Σταθμών, καθώς και κάθε άλλο περιου¬ 
σιακό στοιχείο, κινητό ή ακίνητο που τυχόν αποκτηθεί ή πα- 
ραχωρηθεί στους Σταθμούς. 

5. Πόροι του Νομικού Προσώπου είναι: α) η επιχορήγηση 
που προβλέπει η παραγρ. 6 του άρθρου 12 του Ν.2880/01. 
β) οποιαδήποτε άλλη επιχορήγηση ή παροχές από οποιοδήπο- 
τε άλλο φορέα. Γ) Κάθε είδους δωρεές, κληρονομιές και κλη¬ 
ροδοσίες, καθώς και οι πρόσοδοι της περιουσίας του Ν.Π.Δ.Δ. 

6. Το Νομικό Πρόσωπο διοικείται από εννεαμελές (9μελές) 
Διοικητικό Συμβούλιο, που τα μέλη του ορίζονται μαζί μετους 
αναπληρωτές τους από το Δημοτικό Συμβούλιο και αποτε- 
λείται από α) το Δήμαρχο ή άλλο Δημοτικό Σύμβουλο που 
ορίζεται από αυτόν, ως πρόεδρος β) από πέντε Δημοτικούς 
Συμβούλους με τους αναπληρωτές τους γ) έναν εκπρόσωπο 
των εργαζομένων, δ) τον εκάστοτε εκπρόσωπο γονέων και 
κηδεμόνων με τον αναπλη ρωτή του, ε) από ένα Δη μότη με τον 
αναπληρωτή του, με γνώσεις προσχολικής αγωγής. 

Η θητεία των μελών του Διοικητικού Συμβουλίου του Νομι¬ 
κού προσώπου ορίζεται με την απόφαση του Δημοτικού Συμ¬ 
βουλίου και λήγει πάντοτε με την εγκατάσταση του νέου Δι¬ 
οικητικού Συμβουλίου. 

Από την Δημοσίευση της παρούσας στο ΦΕΚ προκαλείται 
δαπάνη τόσο σε βάρος του κρατικού προϋπολογισμού, όσο 
και του προϋπολογισμού του Δήμου, το ύψος της οποίας δεν 
δύναται να καθοριστεί επακριβώς. 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Πάτρα, 12 Ιουνίου 2001 

Ο Γ ενικός Γ ραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-♦- 

Αριθ.5091 (7) 

Τροποποίηση ΟΕΥΔήμου Σούδας Ν.Χανιών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 1188/81 

2. Τις όμοιες του Ν. 2307/95 

3. Την απόφασή μας 7212/99 που δημοσιεύθηκε στο ΦΕΚ 
1564/4-8-89 σχετικά με την έγκριση του ΟΕΥτου Δήμου Σούδας. 

4. Την 97/2000 απόφαση του Δ,Σ του Δήμου Σούδας σχετι¬ 
κά με την τροποποίηση του ΟΕΥ. 

5. Το πρ.9/αποφ. 1/6-9-2000 απόφαση του Υπηρεσιακού 
Συμβουλίου ΟΤΑ Ν.Χανιών. 

6. Την 5972/15-7-98 απόφαση του Γ.Γ. Περιφέρειας Κρήτης 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Ορισμός εισηγητών και μεταβίβαση εξουσίας υπογραφής 
με εντολή Γενικού Γραμματέα «η οποία δημοσιεύθηκε στο 
446/19-4-2001 ΦΕΚΤ.Β., αποφασίζουμε: 

Α) Τροποποιούμε τον ΟΕΥτου Δήμου Σούδας ως εξής: 

1. Το άρθρο 3, Οργανική σύνθεση - θέσεις προσωπικού και 
στην κατηγορία πανεπιστημιακής εκπαίδευσης γίνεται ως 
εξής: 

Κλάδος ΠΕΙ Διοικητικών, μία (1) θέση. 

Κλάδος ΠΕ Μηχανικών παραγωγής και Διοίκησης, μία (1) 
θέση. 

Κλάδος ΠΕ3 Πολιτικών Μηχανικών μία (1) θέση. 

Κλάδος ΠΕ4 Αρχιτεκτόνων Μηχανικών, μία (1) θέση. 

Κλάδος ΠΕ6 Τοπογράφων, μία (1) θέση. 

Σύνολο θέσεων έξι (6). 

Κατά τα λοιπά εξακολουθεί να ισχύει η 7212/99 απόφασή μας. 

Από τις διατάξεις της απόφασης αυτής δεν προκαλείται 
δαπάνη εις βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χανιά, 19 Ιουνίου 2001 

Με εντολή Γενικού Γραμματέα Περιφέρειας 
Η Γενική Διευθύντρια 
Μ. ΛΥΓΙΔΑΚΗ - ΙΩΑΝΝΙΔΟΥ 

-Φ- 

Αριθ. 7783 (8) 

Τροποποίηση σύστασης Νομικού Προσώπου στο Δήμο Χα¬ 
νιών με την επωνυμία Σχολική Επιτροπή 7ου Λυκείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις α) της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαιδευ¬ 
τικές διατάξεις.» (Τ.Α 110) και β) του άρθρου 203 του Δημοτι¬ 
κού και Κοινοτικού Κώδικα (Π.Δ. 410/95) (Τ.Α. 231). 

2. Τις διατάξεις του Ν.2503/97 «Διοίκηση, οργάνωση, στε- 
λέχωση, της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις.» 

3. Την 419/2000 απόφαση του δημοτικού συμβουλίου του Δή¬ 
μου Χανιών για τροποποίηση σύστασης σχολικής επιτροπής. 

4. Την 12154/91 απόφασή μας που δημοσιεύθηκε στο ΦΕΚ 
543/91. 

5. Την 5972/15-7-98 απόφαση του Γ.Γ Περιφέρειας Κρήτης 
«Ορισμός εισηγητών και μεταβίβαση εξουσίας υπογραφής 
με εντολή Γενικού Γραμματέα» η οποία δημοσιεύθηκε στο 
446/19-4-2001 ΦΕΚΤ.Β., αποφασίζουμε: 

Α) Τροποποιούμε την 12154/91 απόφασή μας ως εξής: 

1. Ως προς τον συστατικό τίτλο: Σύσταση ίδιου νομικού 
προσώπου στον Δήμο Χανίων με την επωνυμία «Σχολική Επι¬ 
τροπή 7ου Λυκείου - 3ου Τ.Ε.Ε. του Δήμου Χανίων.» 

2. Ως προς το άρθρο 1: Συστήνουμε στο Δήμο Χανίων του 
Νομού Χανίων ίδιο νομικό πρόσωπο με την επωνυμία «Σχολι¬ 
κή Επιτροπή 7ου Λυκείου 3ου Τ.Ε.Ε.» 

Β) Η συνιστώμενη με την απόφαση αυτή σχολική επιτροπή 
διοικείται από ενιαμελές Διοικητικό Συμβούλιο αποτελούμε- 
νο από: 

1) Τον Δήμαρχο ή ένα Δημοτικό Σύμβουλο που θα ορίζει το 
Δημοτικό Συμβούλιο. 

2) ΤονΔ/ντή του 7ου Γυμνασίου. 

3) Τον Δ/ντή του 3ου Τ.Ε.Ε. 

4) Τον Διευθυντή του Ι.Ε.Κ Χανίων. 

5) Τον εκπρόσωπο του Συλλόγου Γονέων και Κηδεμόνων 
του 7ου Λυκείου. 

6) Τον εκπρόσωπο του Συλλόγου Γονέων και Κηδεμόνων 
του 3ου Τ.Ε.Ε. 

7) Τον εκπρόσωπο των μαθητών του 7ου Λυκείου. 


8) Τον εκπρόσωπο των μαθητώντου 3ου Τ.Ε.Ε. 

9) Ένα δημότη κάτοικο του Δήμου Χανίων που θα ορίζει το 
Δημοτικό Συμβούλιο. 

Κατά τα λοιπά ισχύει η 12154/91 απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Χανίων. 

Η απόφαση αυτή να δημοσιευτεί στην εφημερίδα της Κυ- 
βερνήσεως. 

Χανιά, 19 Ιουνίου 2001 

Με εντολή Γενικού Γ ραμματέα Περιφέρειας 
Η Γ ενική Διευθύντρια 
Μ. ΛΥΓΙΔΑΚΗ - ΙΩΑΝΝΙΔΟΥ 

-Φ- 

Αριθ. 7782 (9) 

Τροποποίηση σύστασης Νομικού Προσώπου στο Δήμο Χα¬ 
νίων με την επωνυμία Σχολική Επιτροπή 9ου Γυμνασίου- 
Κλασσικού Λυκείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις α) της παραγράφου 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκπαιδευ¬ 
τικές διατάξεις.» (Τ.Α 110) και β) του άρθρου 203 του Δημοτι¬ 
κού και Κοινοτικού Κώδικα (Π.Δ 410/95)(Τ.Α 231). 

2. Τις διατάξεις του Ν.2503/97 «Διοίκηση, οργάνωση, στε- 
λέχωση, της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις.» 

3. Την 418/2000 απόφαση του δημοτικού συμβουλίου του 
Δήμου Χανίων για τροποποίηση σύστασης σχολικής επιτρο¬ 
πής. 

4. Την 5587/98 απόφασή μας που δημοσιεύθηκε στο ΦΕΚ 
601 Δ/98. 

5. Την 5972/15-7-98 απόφαση του Γ.Γ. Περιφέρειας Κρή¬ 
της «Ορισμός εισηγητών και μεταβίβαση εξουσίας υπογρα¬ 
φής με εντολή Γενικού Γραμματέα» η οποία δημοσιεύθηκε 
στο446/19-4-2001 ΦΕΚΤ.Β., αποφασίζουμε: 

Α) Τροποποιούμε την 5587/98 απόφασή μας ως εξής: 

1. Ως προς τον συστατικό τίτλο: Σύσταση ίδιου νομικού 
προσώπου στον Δήμο Χανίων με την επωνυμία «Σχολική Επι¬ 
τροπή 9ου Γυμνασίου.» 

2. Ως προς το άρθρο 1: Συστήνουμε στο Δήμο Χανίων του 
Νομού Χανίων ίδιο νομικό πρόσωπο με την επωνυμία «Σχολι¬ 
κή Επιτροπή 9ου Γ υμνασίου .» 

Β) Η συνιστώμενη με την απόφαση αυτή σχολική επιτροπή 
διοικείται από πενταμελές Διοικητικό Συμβούλιο αποτελού¬ 
με νο από: 

1) Τον Δήμαρχο ή ένα Δημοτικό Σύμβουλο που θα ορίζει το 
Δημοτικό Συμβούλιο. 

2) Τον Δ/ντή του 9ου Γ υμνασίου. 

3) Τον εκπρόσωπο του Συλλόγου Γονέων και Κηδεμόνων. 

4) Τον εκπρόσωπο των μαθητώντου 9ου Γ υμνασίου. 

5) Έναν δημότη κάτοικο του Δήμου Χανίων που θα ορίζει το 
δημοτικό συμβούλιο. 

Κατά τα λοιπά ισχύει η 5587/ απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Χανίων. 

Η απόφαση αυτή να δημοσιευτεί στην εφημερίδα της Κυ- 
βερνήσεως. 

Χανιά, 19 Ιουνίου 2001 

Με εντολή Γενικού Γ ραμματέα Περιφέρειας 
Η Γ ενική Διευθύντρια 
Μ. ΛΥΓΙΔΑΚΗ - ΙΩΑΝΝΙΔΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ.5901 (10) 

Έγκριση Οργανισμού Εσωτερικής Υπηρεσίας του Κ.Α.Π.Η. 
Δήμου Αμαρυνθίων, Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Αποκέ¬ 
ντρωση. 

2. Τις διατάξεις του ν. 2218/94, όπως τροποποιήθηκαν κι 
συμπληρώθηκαν με τους ν. 2240/94, 2273/94 και 2307/95, 
σύμφωνα με τις οποίες εγκαθιδρύθηκαν ως Β' βαθμός Τοπι¬ 
κής Αυτοδιοίκησης οι Νομαρχιακές Αυτοδιοικήσεις (Ν.Α.). 

3. Τις διατάξεις του ν. 2503/97 (Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις). 

4. Τις διατάξεις του ν. 2539/97 (Συγκρότηση Πρωτοβάθ¬ 
μιας τοπικής Αυτοδιοίκησης). 

5. Τις διατάξεις των άρθρων 198, 200 κ' 203, του Π.Δ. 
410/95. 

6. Την αριθ. 74/99 απόφαση του Δημοτικού Συμβουλίου πε¬ 
ρί σύστασης Ν.Π.Δ.Δ. με την επωνυμία ΚΑΠΗ Αμαρυνθίων, 
που δημοσιεύθηκε στο ΦΕΚ 1933/27-10-99. 

7. Την αριθ. 1/2001 απόφαση του Διοικητικού Συμβουλίου 
του ΚΑΠΗ Αμαρυνθίων περί ψήφισης του Ο.Ε.Υ. του ΚΑΠΗ. 

8. Την αριθ. 12/2001 απόφαση του Δημοτικού Συμβουλίου 
Αμαρυνθίων περί έγκρισης του Ο.Ε.Υ. του ΚΑΠΗ. 

9. Το αριθ. 5/11-6-01 έγγραφο του ΚΑΠΗ Αμαρυνθίων. 

10. Τηναπό24-4-01 (πρακτικό 4ο) θετική εισήγηση του Υπη¬ 
ρεσιακού Συμβουλίου του αρθ.5τουΝ. 1188/81 Ν. Εύβοιας. 

11. Τις αριθ. 5921/23-7-99 (ΦΕΚ 832Τ.Β./16-9-97) κ' αριθ. 
5910/23-7-99, (ΦΕΚ 1640/Τ.Β./20-8-99) αποφάσεις Γεν. 
Γραμ. Περιφέρειας Στ. Ελλάδας περί μεταβίβασης δικαιώμα¬ 
τος υπογραφής με εντολή Γενικού Γραμματέα. 

12. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του ΚΑ¬ 
ΠΗ Αμαρυνθίων ποσού 1.500.000 δρχ. η οποία είναι εγγε¬ 
γραμμένη στον Κ.Α. 05/111.1 του προϋπολογισμού αυτού, 
αποφασίζουμε: 

Εγκρίνουμε την αριθ. 1/2001 Απόφαση Διοικητικού Συμ¬ 
βουλίου του Κέντρου Ανοικτής Προστασίας Ηλικιωμένη Δή¬ 
μου Αμαρυνθίων Ν. Εύβοιας που αφορά στην ψήφιση του 
Οργανισμού Εσωτερικής Υπηρεσίας κρίνοντας ότι νόμιμα 
έχει ληφθεί, που έχει ως εξής: 

Ο ΕΥ ΚΕΝΤΡΟΥ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΔΗΜΟΥ ΑΜΑΡΥΝΘΙΩΝ 

Α'. ΔΙΑΡΘΡΩΣΗ ΥΠΗΡΕΣΙΑΣ ΚΑΠΗ 
Άρθρο Ιο 

1 .-Κοινωνική Υπηρεσία. 

2. -Υπηρεσία Ιατρείου. 

3. -Υπηρεσία Φυσιοθεραπείας. 

4. -Υπηρεσία Οικογενειακής βοηθού. 

5. -Υπηρεσία Εργοθεραπείας. 

6. -Υπηρεσία Διοικητική (Γραμματείας - Διαχείρισης). 

Β'. ΠΡΟΒΛΕΠΟΜΕΝΕΣ ΘΕΣΕΙΣ ΠΡΟΣΩΠΙΚΟΥ 
Άρθρο 2ο 

Οι θέσεις του πάσηςφύσεως προσωπικού του ΚΑΠΗ κατά 
κλάδους και βαθμούς σύμφωνα με το άρθρο 15 του Οργανι¬ 
σμού Λειτουργίας διαμορφώνεται ως εξής 
α) Κοινωνικής Λειτουργού ή Κοινωνιολόγου 2 θέσεις του 
κλάδου ΤΕ2 ή του κλάδου ΠΕΙ. 

Β) φυσιοθεραπευτή μία θέση του κλάδου ΤΕ10 
γ) Εργοθεραπεύτρια μία θέση του κλάδου ΤΕ18 
δ) Ιατρού φυσικής Ιατρικής και Αποκαταστάσεων ή Γηριά- 
τρου μία θέση 


ε) Αδελφής επισκέπτριας μία θέση του κλάδου ΤΕ6 
στ) Οικογενειακής βοηθού μία θέση του κλάδου ΥΕ26 
Άρθρο 3 

Σύμφωνα με το άρθρο 68 του Ν. 1416/84 το προσωπικό 
υπάγεται 

α) το μόνιμο στις διατάξεις του Α' μέρους του Ν. 1188/81 
και 

β) των ειδικών θέσεων και το με σχέση εργασίας ιδιωτικού 
δικαίου στις διατάξεις του Γ' μέρους του παραπάνω Νόμου. 
Γ'ΑΡΜΟΔΙΟΤΗΤΕΣ 
Άρθρο 4 

Κοινωνική Υπηρεσία 

Της Κοινωνικής υπηρεσίας προΐσταται η αρχαιότερη κοι¬ 
νωνική λειτουργός ή κοινωνιολόγος σύμφωνα με το άρθρο 
16 παρ. 1 του οργανισμού λειτουργίας του ΚΑΠΗ. 

Άρθρο 5 

υπηρεσία Ιατρείου 

Αυτής προΐσταται ο γιατρός του Κέντρου σύμφωνα με το 
άρθρο 16 παρ. 2 του Οργανισμού λειτουργίας του ΚΑΠΗ. 
Άρθρο 6 
Φυσιοθεραπεία 

Της Υπηρεσίας Φυσιοθεραπείας προΐσταται η/ο φυσιοθε- 
ραπεύτρια/ής και διεξάγεται σύμφωνα με το άρθρο 16 παρ. 4 
του Οργανισμού Λειτουργία ΚΑΠΗ. 

Άρθρο 7 

Οικογενειακή βοηθός 

Η υπηρεσία της οικογενειακής βοηθού διεξάγεται σύμφω¬ 
να με το άρθρο 16 παρ. 6 του Οργανισμού Λειτουργίας. 
Άρθρο 8 

Υπηρεσία Γ ραμματείας Κέντρου. 

Την Υπηρεσία Γ ραμματείας του ΚΑΠΗ ασκούν σύμφωνα με 
το άρθρο 15 παρ. 7 του Οργανισμού Λειτουργίας δύο από τα 
μέλη του ΚΑΠΗ ή του Δ.Σ. ΚΑΠΗ. 

Είναι υπεύθυνοι για την εγγραφή στα αντίστοιχα βιβλία των 
μελώντου ΚΑΠΗ, για την είσπραξη βάσει αποδείξεων των με¬ 
λών. 

Είναι υπεύθυνοι για αποστολή των αποφάσεων του Δ.Σ. 
προς κάθε αρμόδια υπηρεσία βάσει του άρθρου 9 παρ. 1 και 
2 του οργανισμού λειτουργίας και φροντίζουν για την έγκαι¬ 
ρη έγκρισή των. 

Διεξάγουν την αλληλογραφία του ΚΑΠΗ, τηρούν το βιβλίο 
πρωτοκόλλου και γενικά οποιαδήποτε εργασία ανήκει στην 
αρμοδιότητα της Γ ραμματείας του ΚΑΠΗ. 

Άρθρο 9 

Διαχείριση τροφίμων - εφοδίων. 

Την διαχείριση τροφίμων - εφοδίων του Κέντρου, ασκούν 
δύο μέλη του Δ.Σ. ΚΑΠΗ 

Είναι υπεύθυνοι για την σωστή παραλαβή των αγαθών από 
τους προμηθευτές, την διάθεσή τους στο κυλικείο του ΚΑΠ Η 
βάσει νομίμων δικαιολογητικών και τον έλεγχο της κατανά¬ 
λωσής τους. 

Άρθρο 10 
Εργοθεραπεύτρια 

Της Υπηρεσίας Εργοθεραπείας προΐσταται η Εργοθερα- 
πεύτρια και διεξάγεται σύμφωνα με το άρθρο 16 παρ. 5 του 
Οργανισμού λειτουργίας του ΚΑΠΗ. 

Άρθρο 11 

Οικονομική διαχείριση. 

Την οικονομική διαχείριση του ΚΑΠΗ σύμφωνα με το άρ¬ 
θρο 15 παρ. 7 του Οργανισμού Λειτουργίας και το άρθρο 109 
του Ν. 1188/81 ασκεί υπάλληλος του Δήμου Αμαρυνθίων που 
εκτελεί πρόσθετη εργασία για το σκοπό αυτό. 

Αυτός ενημερώνει τα λογιστικά βιβλία του κέντρου βάσει 
των νομίμων δικαιολογητικών, ενημερώνει το βιβλίο προϋπο¬ 
λογισμού, συμπληρώνει τις μηνιαίες καταστάσεις μισθοδο¬ 
σίας του προσωπικού, της καταστάσεις Φ.Μ.Υ., τις καταστά- 

σεις ασφαλίσεως προσωπικού στις αντίστοιχες χρονικές πε¬ 
ριόδους και γενικά κάθε έντυπο που έχει σχέση με την οικο¬ 
νομική διαχείριση του Κέντρου. 

Τέλος με εντολή του Δ.Σ. συντάσσει τον προϋπολογισμό 
και τον απολογισμό του ΚΑΠΗ. 

Άρθρο 12 

Ταμειακή Διαχείριση 

Ο Ταμίας του Δήμου Αμαρυνθίων σύμφωνα με το άρθρο 12 
του Οργανισμού λειτουργίας και διαχειρίσεως έχει και την 
Ταμειακή διαχείριση του ΚΑΠΗ. Είναι υπεύθύνος για την φύ¬ 
λαξη των χρημάτων που είναι στη διάθεση του κέντρου. 

Καταθέτει τα χρήματα που προέρχονται από έσοδα - επι¬ 
χορηγήσεις στην Αγροτική Τράπεζα της Ελλάδας, και είναι ο 
μόνος που πραγματοποιεί τις αναλήψεις κατόπιν εντολής 
του Προέδρου του Δ.Σ. γιατην εξόφληση των δαπανών βάσει 
νομίμων δικαιολογητικών, των καταστάσεων αποδοχών προ¬ 
σωπικού, απόδοσης Φ.Μ.Υ. και γενικά κάθε υποχρέωσηςτου 
Κέντρου. 

Άρθρο 13 

Αδελφή επισκέπτρια 

Στα Ιατρεία του Κέντρου σύμφωνα με το άρθρο 16 παρ. 3 
υπηρετεί αδελφή επισκέπτρια της οποίας τα καθήκοντα ρυθ¬ 
μίζονται από το ανωτέρω άρθρο του Οργανισμού. 

Άρθρο 14 

Εθελόντριες Κυρίες 

Σύμφωνα με το άρθρο 16 παρ. 8 του Οργανισμού Λειτουρ¬ 
γίας, οι εθελόντριες προσφέρουν τις υπηρεσίες τους στο κέ¬ 
ντρο κατά τις απογευματινές ώρες, εκτός του ωραρίου του 
προσωπικού. 

Οργανώνουν μαζί με την κοινωνική λειτουργό ή κοινωνιο¬ 
λόγο εκδηλώσεις του κέντρου και γενικά συμμετέχουν σε 
όλα τα προγράμματα βοηθώντας σημαντικά στην επιτυχία 
τους. 

Άρθρο 15 

Δ.Πρόίστάμένοι - Αναπλήρωση 

Σύμφωνα με το άρθρο 11 του Οργανισμού Λειτουργίαςτου 
Προσωπικού του ΚΑΠΗ, προΐσταταιο Πρόεδρος του Δ.Σ. 

Αναπληρωτής του Προέδρου του Δ.Σ. στη διοίκηση του 
προσωπικού είναι η αρχαιότερη κοινωνική λειτουργός ή κοι¬ 
νωνιολόγος του Κέντρου σύμφωνα με το άρθρο 16 παρ. 1 (β) 
του Οργανισμού Λειτουργίαςτου ΚΑΠΗ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χαλκίδα, 13 Ιουνίου 2001 

Με εντολή Γενικού Γραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 

-♦- 

Αριθ. 05/8813 (11) 

Καθιέρωση Υπερωριακής εργασίας στους υπαλλήλους της 
Ν.Α. Χαλκιδικής που απασχολούνται με το πρόγραμμα κα¬ 
ταπολέμησης του δάκου της ελιάς έτους 2001. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπ’ όψη: 

1. Τις διατάξεις του άρθρου 35 παρ. 6, του Ν. 2738/99 

2. Τις διατάξεις του άρθρου 18 του Ν. 2470/97 

3. Τις διατάξεις του άρθρου 15του Ν. 2592/98 

4. Τις διατάξεις του άρθρου 10 του Ν.2732/99 

5. Το αρίθμ. 91426/20.3.2001 έγγραφο της Δ/νσης Προ¬ 
στασίας Φυτικής Παραγωγής «περί καταπολέμησης του δά¬ 
κου της ελιάς του έτους 2001» 

6. Τις ανάγκες για υπερωριακή απασχόληση του προσωπι¬ 
κού που εμπλέκεται με το πρόγραμμα δακοκτονίας 2001, 
αποφασίζει: 


Καθορίζουμε: 

1. Τον αριθμό των Δ/ντών, Εποπτών δακοκτονίας των Λογι¬ 
στών και των Γραμματέων ως εξής: 

Στους ανωτέρω υπαλλήλους παρέχεται υπερωριακή με 
αμοιβή εργασία εντός του χρονικού διαστήματος που αρχίζει 
ένα μήνα πριν τη δημοσίευσή της στην Εφημερίδας της Κυ- 
βερνήσεως έως 30.11.2001 ως ακολούθως: 

α) Δ/ντές δακοκτονίας, ώρες για τον καθένα μέχρι 400 για 
απογευματινή εργασία. 

β) Επόπτες δακοκτονίας, ώρες για τον καθένα μέχρι 600 
για απογευματινή εργασία. 

γ) Λογιστές, ώρες για τον καθένα μέχρι 320 για απογευμα¬ 
τινή εργασία. 

δ) Γραμματείς, ώρες για τον καθένα μέχρι 200 για απογευ¬ 
ματινή εργασία. 

2. Η πληρωμή της υπερωριακής εργασίας θα γίνει από τις 
σχετικές πιστώσεις της Ν.Α. για το πρόγραμμα δακοκτονίας 
(Φορέας 291 Κ.Α.Ε. 5131). 

Η παρούσα απόφαση να δημοσιευτεί στην Εφημερίδα της 
Κυβερνήσεως. 

Πολύγυρος, 15 Ιουνίου 2001 

Ο Νομάρχης 
ΓΙΩΡΓΟΣ ΙΩΑΝΝΗΣ 

-♦- 

Αριθ. 03/1333 (12) 

Καθιέρωση υπερωριακής εργασίας κατά τις Κυριακές και 
εξαιρέσιμες ημέρες, εργασίας κατά τις νυχτερινές ώρες 
των εργάσιμων , Κυριακών και εξαιρέσιμων κατά το έτος 
2001 για το προσωπικό της Νομαρχιακής Αυτοδιοίκησης 
Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής Αυ¬ 
τοδιοίκησης» 

2. Τις διατάξεις του άρθρου 15 του Ν. 2592/98 

3. Τις ειδικές έκτακτες υπηρεσιακές ανάγκες που παρου¬ 
σιάζονται (χιονοπτώσεις, πλημμύρες, πυρκαγιές) για την 
αντιμετώπιση των οποίων η Νομ. Αυτοδιοίκηση απασχολεί 
τους υπαλλήλους και ειδικότερα το τεχνικό προσωπικό και 
τον οδηγό του Νομάρχη και λοιπών υπηρεσιών της Ν.Α. πέ¬ 
ραν του ωραρίου σε 24ωρη βάση και με εργασία σε νυχτερι¬ 
νές ώρες, ημέρες αργία και Κυριακές. 

4. Το γεγονός ότι για τη ν αντιμετώπιση των παραπάνω ανα¬ 
γκών επιβάλλεται το προσωπικό της Ν.Α. να απασχολείται 
υπερωριακά. 

5. Τις διατάξεις του άρθρου 35 παρ. 6 και 7 του Ν. 2738 
(ΦΕΚΙδΟΑ'). 

6. Το γεγονός ότι το ύψος της προκαλούμενης δαπάνης 
ανέρχεται στο ποσό των 12.360.000 δρχ. που θα αντιμετωπι- 
σθεί από τις πιστώσεις που έχουν προβλεφθεί στον Π/Υ της 
Ν.Α. Χαλκιδικής ως κατωτέρω: 


Αριθμός υπαλλήλων 
Υπηρετούντων στη 
Ν.Α. Χαλκιδικπσ 

Προτεινόμενοι για 
υπερωριακή εργασία 

Ώρες 

Πίστωση 

250 

55 

9.300 

12.350.000 


Η ονομαστική κατανομή και η κατανομή κατά είδος εργα¬ 
σίας (απογευματινή - νυχτερινή εξαιρέσιμες ) των ανωτέρω 
ωρών θα γίνει από τον Νομάρχη Χαλκιδικής με νέα απόφαση. 

Η απόφαση αυτή που εκδίδεται σε εφαρμογή του Ν. 
2738/99 να δημοσιευθεί στην Εφημερίδα της Κυβερνήσεως. 

Πολύγυρος 20 Ιουνίου 2001 

Ο Νομάρχης 
ΓΙΩΡΓΟΣ ΙΩΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




